Document ID: /roh_data/filtered/fineweb-2-filterrobots_roh.jsonl.gz/28112

Var 1'700 utschels blessads u flaivlentads ha la Staziun ornitologica a Sempach tgirà il 2020. Quai èn tants sco anc mai. Quai haja era da far cun la pandemia da corona. Surtut durant il lockdown da la primavaira saja la populaziun stada pli attenta ed haja fatg bleras dumondas sur d'utschels a la Staziun ornitologica. La mesadad dals utschels che sajan vegnids surdads, sajan stads utschèls giuvens.
Suenter la tgira puspè en la natira
Il pli savens ha l'observatori d'utschels prendì encunter l'onn passà paslers da chasa, merlotschas e randurels pitschens. Ils animals che vegnan dads giu, vegnan tgirads en la Staziun ornitologica e silsuenter puspè mess or en la natira. Blers dals utschels sajan dentant stads talmain flaivlentads ch'els sajan morts. Raschun per accidents d'utschels èn il pli savens collisiuns cun fanestras da vaider u cun vehichels.
Ord l'archiv: